Carsten Hansen (S), 2005-11-09:
Jeg vil godt sige til beskæftigelsesministeren, at det er jeg helt enig i, og jeg synes også, at medarbejderne og tillidsfolkene har gjort en kæmpeindsats.
Jeg har haft lejlighed til at tale med dem mange gange, senest endda i dag.
Men det spørgsmål, jeg gerne vil have beskæftigelsesministeren til at svare på, er sådan set ikke om socialfondsmidler og Mål 3-midler som sådan.
Det går på, at de indgår som en del af AF's redskabsvalg, som ministeren har besluttet at de skal, og det betyder, at der er en barriere for at bruge midler udefra, fordi 50/50-ordningen indebærer, at der skal bruges så og så meget på løntilskudsjob og så og så meget på uddannelse.
Jeg ved ikke, om beskæftigelsesministeren vil bekræfte, at det hænger sådan sammen, men det har betydet, at i Nordjylland og andre steder har man ikke kunnet bruge socialfondsmidler.
Kunne man ikke tage dem ud af AF's redskabsvalg, som jo klart er ministerens område, så vi kunne sikre, at socialfondsmidlerne kan bruges?
Jeg beder ikke engang om ekstra penge, jeg beder bare ministeren være en lille smule fleksibel over for de 900 medarbejdere, som står på gaden den 1. januar.
Det er noget underligt noget, at hr. Carsten Hansen vil fremtvinge, at der skal gives og afsættes nogle midler, når der er penge, og det er lidt underligt, at man kan blive ved at løbe rundt i alle spørgsmål.
Derfor vil jeg også tillade mig at gentage mig selv fra tidligere, nemlig at der er afsat tilstrækkeligt med penge, og skulle det mod forventning vise sig ikke at være tilfældet, tager vi sagen op.
Ja, undskyld, men det er altså temmelig generende, at der står nogle og taler så højt lige ved siden af.
Reglerne betyder faktisk, at de midler, der er sat af, ikke kan bruges.
Reglerne sorterer under økonomi- og erhvervsministeren.
Hr. Carsten Hansen konstaterer, at der ikke bliver sat penge af til denne særlige indsats, men det skyldes jo, at der er penge nok nu.
Der er jo ikke nogen grund til at sætte penge af til noget, hvis der er penge i forvejen.
Som jeg sagde før, er der kontakt med virksomheden i Odense, men det er for tidligt at sige helt konkret, hvad behovet er.
Det må dog trods alt være den rigtige måde at gribe tingene an på.
Vi har jo allerede været lidt rundt om situationen, og jeg har beklaget, at beskæftigelsesministeren ikke vil sætte flere penge af.
Men på foranledning af erhvervsministerens udspil i den fynske verdenspresse i fredags skriver man nu ansøgninger om Socialfondens Mål 3-midler til en særlig pulje, der er målrettet mennesker, der stadig er i beskæftigelse, men er på vej til at blive fyret.
Problemet i forbindelse med brugen af puljen er, at socialfondsmidlerne er en del af redskabsvalget og 50/50-puljen, og derfor kan man ikke bruge pengene, til trods for at de er til stede og der endda er rigtig mange af dem.
De er en del af AF's redskabsvalg, og derfor kan de ikke bruges til at efter- og videreuddanne medarbejdere ...
Det er meget generende, at der er nogle, der taler så højt, mens jeg spørger.
Skriftlig begrundelse
Der henvises til begrundelsen for spørgsmål nr. S 746.
Jeg må konstatere, at beskæftigelsesministeren bekræfter svaret på henvendelsen fra Odense Kommune: Der er ikke sat én krone ekstra af.
Men midt i valgkampen op til folketingsvalget, hvor beskæftigelsesministeren var meget interesseret, blev der sat 200 mia. kr. af til Nordjylland, og jeg er selvfølgelig meget, meget ked af, at man ikke vil være med, når der ikke er valgkamp.
Det andet er, at selv om jeg er ked af, at beskæftigelsesministeren tager så let på denne situation, kan jeg dog glæde mig over, at hvis forudsætningerne har ændret sig, er man villig til at gribe ind.
Jeg vil spørge: Betyder det, at hvis det viser sig, at der ikke er penge nok, er beskæftigelsesministeren parat til også at gøre en ekstraordinær indsats i Odense, selv om der ikke er valg til Folketinget?
Vi afsætter ikke øremærkede beløb til den enkelte varsling, fordi det er alt for tungt og alt for bureaukratisk.
AF har generelt midler til rådighed til varslingsindsatsen, og derfor kan de gå i gang med det samme.
Derfor rykker de ud på virksomhederne med det samme, og derfor kortlægger de medarbejdernes kompetencer, så der kan opstilles planer.
Må jeg godt sige vedrørende referencen til Nordjylland, at på grund af den særlige beskæftigelsespolitiske situation i Nordjylland fik AF fra centralt hold bevilget 1,4 mio. kr. ekstra til et projekt, der er målrettet hele nærings- og nydelsesmiddelindustrien i Nordjylland, og som vel at mærke dækker bredt i Nordjyllandsregionen.
F.eks. dækker projektet ud over Danish Crown i Hjørring også afskedigelserne på kiksefabrikken Bisca.
Hermed sluttede spørgsmålet.